Szám: 1-17/2019. 5. sz. napirendi pont

**ELŐTERJESZTÉS**

**Zalaszentgrót Város Önkormányzata Képviselő-testületének**

**2019. december 14-i rendes, nyilvános ülésére**

**Tárgy:** Vállalkozó háziorvosok rezsidíj átalányának megállapítása

**Tisztelt Képviselő-testület!**

Zalaszentgrót Város Önkormányzat Képviselő-testülete a 2018. december 20-án tartott ülésén, a 125/2018. (XII. 20.) számú határozatában állapította meg a vállalkozó háziorvosok 2019. évre vonatkozó rezsi átalány költségét az alábbiak szerint:

- Dr. Arányi István és Társa Bt. 55.000 Ft/hó

* + - * Dr. Wellmann és Társa Bt. 55.000 Ft/hó
      * Dr. Pőcze és Társa Bt. 55.000 Ft/hó
      * Dr. Tóth – Dr. Nyéki Eü. KKT. 110.000 Ft/hó
      * Dr. Debreczi Szerén 55.000 Ft/hó
      * Dr. Tandary Sándor 55.000 Ft/hó

Az Egészségügyi Központ költségvetését áttekintve az látható, hogy a 2019. évre megállapított összegekkel a meghatározott leosztási arányoknak megfelelően történő számítás révén a tényleges költségekhez képest elmaradás tapasztalható a befizetett összegek tekintetében. Ennek indoka a 2019. évben megnövekedett összegű közüzemi díjak, valamint az eddigieknél nagyobb mértékű 2019. évi minimálbéremelés, mely a karbantartó bérének jelentős növekedését eredményezte. A fentiek okán a vállalkozó háziorvosoknak többletfizetési kötelezettsége áll fenn.

Az előterjesztésről a hivatal munkatársai egyeztetést folytattak a Zalaszentgróti Gazdasági Ellátó Szervezettel és a Városi Önkormányzat Egészségügyi Központjával, amely intézmények megalapozottnak tartják az emelés szükségességét, és a 2020. évre vonatkozóan a havonta fizetendő rezsiköltség 5.000.- Ft-tal történő emelését javasolják. Városi Önkormányzat Egészségügyi Központ intézményvezetője a tervezett emeléssel kapcsolatban az érintett háziorvosokkal az előzetes egyeztetéseket lefolytatja.

A fentiekre tekintettel 2020. január 01. napjától a vállalkozó háziorvosok rezsidíj átalány előleg összegét havonta 5.000.- Ft emeléssel javaslom megállapítani.

A Gazdasági és Városfejlesztési Bizottság az előterjesztést a 2019. december 12-ei ülésén megtárgyalta, a 63/2019. (XII. 12.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni:

**Határozati javaslat:**

Zalaszentgrót Város Önkormányzat Képviselő-testülete a vállalkozó orvosok 2020. évi rezsidíj átalány előlegeit az alábbiak szerint állapítja meg:

- Dr. Arányi István és Társa Bt. 60.000 Ft/hó

* + - * Dr. Wellmann és Társa Bt. 60.000 Ft/hó
      * Dr. Pőcze és Társa Bt. 60.000 Ft/hó
      * Dr. Tóth – Dr. Nyéki Eü. KKT. 120.000 Ft/hó
      * Dr. Debreczi Szerén 60.000 Ft/hó
      * Dr. Tandary Sándor 60.000 Ft/hó

A Képviselő-testület felkéri a jegyzőt, hogy a döntésről a Városi Önkormányzat Egészségügyi Központja intézményvezetőjét a határozati kivonat egy példányának megküldésével értesítse.

**Határidő:** 2020. január 10.

**Felelős:** Dr. Simon Beáta jegyző

**Zalaszentgrót**, 2019. december 9.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |